
Ղեկավարվելով Հայաստանի Հանրապետության Սահմանադրության 146-րդ հոդվածի 4-րդ մասով, Հայաստանի Հանրապետության հողային օրենսգրքի 66-րդ հոդվածի 1-ին մասի 5-րդ կետով և հիմք ընդունելով Հայաստանի Հանրապետության փոխվարչապետի 2026 թվականի հունիսի 17-ի N 364-Ա որոշումը՝ Հայաստանի Հանրապետության կառավարությունը որոշում է.

1. [bookmark: OLE_LINK3]Համաձայնություն տալ «Գյումրիի տեղեկատվական տեխնոլոգիաների կենտրոն» գիտակրթական հիմնադրամի կողմից Հայաստանի Հանրապետության փոխվարչապետի 2026 թվականի հունիսի 17-ի N 364–Ա որոշմամբ բարեգործական որակված «Կրթական կենտրոնի նյութատեխնիկական ապահովում»  ծրագրի իրականացման նպատակով Հայաստանի Հանրապետության Շիրակի մարզի Ախուրյան համայնքի Մարմաշեն գյուղի 37 հասցեում գտնվող, համայնքային սեփականություն հանդիսացող 08-078-0132-0037 կադաստրային ծածկագրով 0.52981 հեկտար մակերեսով բնակավայրերի նպատակային նշանակության, հասարակական կառուցապատման գործառնական նշանակության հողամասը (անշարժ գույքի նկատմամբ իրավունքների պետական գրանցման N 08112024-08-0037 վկայական) «Գյումրիի տեղեկատվական տեխնոլոգիաների կենտրոն» գիտակրթական հիմնադրամին (այսուհետ՝ Հիմնադրամ) ուղղակի վաճառքի միջոցով օտարելուն՝ համաձայն N 1 հավելվածի։
2. Սահմանել, որ սույն որոշման 1-ին կետում նշված հողամասը կարող է օգտագործվել բացառապես բարեգործական ծրագիրն իրականացնելու նպատակով։
3. Հաստատել սույն որոշման 1-ին կետով նշված հողամասն ուղղակի վաճառքի միջոցով օտարելու գործարքի հիմնական պայմանները` համաձայն N 2 հավելվածի։
4. Առաջարկել Ախուրյան համայնքի ղեկավարին՝ սույն որոշման 1-ին կետում նշված հողամասը Հիմնադրամի կողմից՝ համաձայն N 2 հավելվածի մինչև 2028 թվականի դեկտեմբերի 31-ը նպատակային նշանակությամբ չօգտագործվելու դեպքում սահմանված կարգով Հայաստանի Հանրապետության կառավարությանը ներկայացնել առաջարկություն սույն որոշումն ուժը կորցրած ճանաչելու վերաբերյալ՝ լուծելով Հիմնադրամի հետ կնքված պայմանագիրը և դադարեցնելով հողամասի նկատմամբ Հիմնադրամի սեփականության իրավունքը։
5. Սահմանել, որ սույն որոշմամբ նախատեսված համապատասխան պայմանագրի նոտարական ձևակերպման, հողամասի նկատմամբ սեփականության իրավունքի պետական գրանցման և հողամասերի չափորոշիչների ճշգրտման հետ կապված ծախսերն իրականացվելու են Հիմնադրամի միջոցների հաշվին։

